ABC (portāls)
ABC ir profesionālā būvniecības kataloga interneta versija, kuras adrese www.abc.lv tika reģistrēta 2005. gadā. No statiska nozares kataloga, kuru papildināja informācija no LETA ziņu lentes, portāls kļuvis par dinamisku interneta resursu, kurš katru dienu piedāvā tradicionālās ziņas, un arī oriģinālu informāciju, kura atrodama tikai abc.lv. No interneta mājaslapas, kuru agrāk pārraudzīja viens darbinieks, portāls izveidojies par mediju ar profesionālu žurnālistu komandu, kura spēj lasītājiem sagādāt gan informāciju par nopietniem nozares jautājumiem, gan arī relaksēties, klejojot pa neskaitāmajām fotoattēlu galerijām. No 2008. gada 1. janvāra līdz 1. jūnijam publicēti 1172 raksti jeb vidēji mēnesī 234 publikācijas.